CELEX: 32022D0310
Language: et
Date: 2022-02-17 00:00:00
Title: Euroopa Keskpanga otsus (EL) 2022/310, 17. veebruar 2022, millega muudetakse Euroopa Keskpanga otsust (EL) 2019/1743 ülemääraste reservide ja teatavate hoiuste tasustamise kohta (EKP/2022/5)

25.2.2022   
               
               
                  ET
               
               
                  Euroopa Liidu Teataja
               
               
                  L 46/140
               
            
         EUROOPA KESKPANGA OTSUS (EL) 2022/310,
         17. veebruar 2022,
         millega muudetakse Euroopa Keskpanga otsust (EL) 2019/1743 ülemääraste reservide ja teatavate hoiuste tasustamise kohta (EKP/2022/5)
         EUROOPA KESKPANGA NÕUKOGU,
         võttes arvesse Euroopa Liidu toimimise lepingut, eelkõige selle artikli 127 lõike 2 esimest taanet,
         võttes arvesse Euroopa Keskpankade Süsteemi ja Euroopa Keskpanga põhikirja, eelkõige selle artikli 3.1 esimest taanet ning artikleid 17 kuni 19,
         ning arvestades järgmist:
         
                     (1)
                  
                  
                     Liidu avaliku sektori asutuste teatavate Euroopa Keskpangas (EKP) hoitavate hoiuste tasustamine (välja arvatud hoiused, mis on vabastatud negatiivsetest intressimääradest) vastavalt Euroopa Keskpanga otsusele (EL) 2019/1743 (EKP/2019/31) (1) tuleb viia kooskõlla valitsemissektori hoiuste tasustamisega vastavalt Euroopa Keskpanga suunisele (EL) 2019/671 (EKP/2019/7) (2), et tagada võrreldavate hoiuste tasustamise järjepidevus eurosüsteemis. EKP ja liidu avaliku sektori asutuste vahelise lepingulise korra muutmiseks tuleks käesolevat otsust kohaldada alates 4. aprillist 2022.
                  
               
                     (2)
                  
                  
                     Seetõttu tuleb otsust (EL) 2019/1743 (EKP/2019/31) vastavalt muuta,
                  
               ON VASTU VÕTNUD KÄESOLEVA OTSUSE:
         
            Artikkel 1
            Muudatus
            Otsuse (EL) 2019/1743 (EKP/2019/31) artikkel 2 asendatakse järgmisega:
            
               
                  „Artikkel 2
                  Teatavate EKPs hoitavate hoiuste tasustamine
                  
                     1.   EKP poolt otsuse EKP/2003/14 (3)*, otsuse EKP/2010/31 (4)*, otsuse EKP/2010/17 (5)* ja nõukogu määruse (EL) 2020/672 (6)* alusel hoitavaid kontosid tasustatakse järgmiselt:
                     
                                 a)
                              
                              
                                 kui hoiustamise püsivõimaluse intressimäär asjaomasel kalendripäeval on nullprotsendiline või kõrgem (positiivne), siis nullprotsendilise intressimääraga või euro lühiajalise intressimääraga (€STR), sõltuvalt sellest, kumb on madalam;
                              
                           
                                 b)
                              
                              
                                 kui hoiustamise püsivõimaluse intressimäär asjaomasel kalendripäeval on nullprotsendist madalam (negatiivne), siis hoiustamise püsivõimaluse intressimääraga või euro lühiajalise intressimääraga (€STR), sõltuvalt sellest, kumb on madalam.
                              
                           Kui neil kontodel tuleb hoiustada enne seaduses või lepingus asjaomasele vahendile ette nähtud maksetähtaega, tasustatakse neid hoiuseid sellel ettemaksuperioodil nullprotsendilise intressimääraga või euro lühiajalise intressimääraga (€STR), sõltuvalt sellest, kumb on kõrgem.
                  
                  
                     2.   EKP poolt komisjoni 14. aprilli 2021. aasta rakendusotsuse (millega kehtestatakse nõukogu otsuses (EL, Euratom) 2020/2053 sätestatud laenuvõtmistehingute ning Euroopa Parlamendi ja nõukogu määruse (EL) 2021/241 (7)* artikli 15 kohaselt antud laenudega seotud laenuandmistehingute haldamiseks vajalik kord) artikli 13 lõike 2 alusel hoitavat sihtotstarbelist kontot, mida kasutatakse asjaomases artiklis osutatud usaldatavusnõuete kohase rahavaru puhul, tasustatakse nullprotsendilise intressimääraga või euro lühiajalise intressimääraga (€STR), sõltuvalt sellest, kumb on kõrgem, välja arvatud juhul kui sellel sihtotstarbelisel kontol hoiustatavate hoiuste kogusumma ületab 20 miljardit eurot; sellisel juhul tasustatakse piirmäära ületavat summat järgmiselt.
                     
                                 a)
                              
                              
                                 kui hoiustamise püsivõimaluse intressimäär asjaomasel kalendripäeval on nullprotsendiline või kõrgem (positiivne), siis nullprotsendilise intressimääraga või euro lühiajalise intressimääraga (€STR), sõltuvalt sellest, kumb on madalam;
                              
                           
                                 b)
                              
                              
                                 kui hoiustamise püsivõimaluse intressimäär asjaomasel kalendripäeval on nullprotsendist madalam (negatiivne), siis hoiustamise püsivõimaluse intressimääraga või euro lühiajalise intressimääraga (€STR), sõltuvalt sellest, kumb on madalam.
                              
                           
               
            
         
         
            Artikkel 2
            Jõustumine
            
               1.   Käesolev otsus jõustub viiendal päeval pärast selle avaldamist Euroopa Liidu Teatajas.
            
            
               2.   Seda kohaldatakse alates 4. aprillist 2022.
            
         
         
            Frankfurt Maini ääres, 17. veebruar 2022
            
               
                  EKP nõukogu nimel
               
               
                  EKP president
               
               Christine LAGARDE
            
         
         
            (1)  Euroopa Keskpanga otsus (EL) 2019/1743, 15. oktoober 2019, ülemääraste reservide ja teatavate hoiuste tasustamise kohta (EKP/2019/31) (ELT L 267, 21.10.2019, lk 12).
         
            (2)  Euroopa Keskpanga suunis (EL) 2019/671, 9. aprill 2019, riigi varade ja kohustustega seotud riigi tehingute juhtimise kohta riikide keskpankade poolt (EKP/2019/7) (ELT L 113, 29.4.2019, lk 11).